作者：善珍
词牌/韵律：望梅词・望梅

paragraphs: 寸阴堪惜。
趁身强健去，结茅苍壁。
错料事、临老方知，国师与高僧，二途俱失。
识字吟诗，数不得、死生何益。
看寒山着语，李杜也输，莫道元白。
千年过如瞬息。
共飞鸿缥缈，沉没空碧。
问懒瓒、因甚遭逢，芋魁亦联翩，著名金石。
遗臭流芳，老子勿、许多心力。
旋消磨、数百瓮齑，掩关入寂。